Sigaret - Wikipedia

# Sigaret

### vanuit Wikipedia, die vrye ensiklopedie.

| Hierdie artikel moet skoongemaak of andersins verbeter word. Hierdie artikel voldoen nie tans aan die hoë standaarde van kwaliteit waarna Wikipedia streef nie. Voel vry om self in te spring en verbeterings te maak, en verwyder hierdie kennisgewing na die tyd. Vir meer hulp, sien die redigeringshulp. Daar is moontlik kommentaar in die artikel of op die besprekingsblad wat verbeter moet word.

‘n Sigaret (afkomstig van die Franse woord cigarette, wat klein sigaar beteken) is ‘n produk Dit is meestal kleiner as 120 mm in lengte en 10 mm in deursnee. Onlangs het verskeie lande se belastingbeleid jeens tabakprodukte meegebring dat die stam van die tabakplant nou ook in die sigarette ingewerk word, pleks van dit nie te gebruik nie. Die stam word eers plat- geslaan en dan gesny sodat dit soos die blaar lyk en dan word dit by die gesnyde blare bygevoeg. Die sigaret was in die omgewing van die 18de eeu benoem: boemelaars in Seville, Spanje het die señoritos (ryk jong mans) se sigare op getel, die tabak wat oorgebly het in papier gerol en dit gerook.

## [wysig] Hoe dit gebruik word

Dit word aangesteek en gerook. Tabak is ‘n wettige dwelmmiddel in die meeste lande. Dit word soms deur minderjarige kinders in skole misbruik vir sosiale aanvaarbaarhuid.

## [wysig] Hoe dit gemaak word

Kommersieel geproduseerde sigarete is relatief maklik om te maak, hulle bestaan meestal uit ‘n tabak mengsel, papier, PVA gom en somtyds ‘n filter.

### [wysig] Papier

Die papier omhulsel, wat die tabak vashou, mag van materiaal verskil maar meestal hou dit die vlam se brandperiode stadig, ventileer nie by die kante uit nie en hou die stabiliteit van die as reg. Die mond area, wat die filter vashou, stabiliseer die mondstuk teen spoeg en brand gevaar wat jou lippe kan skroei en laastens die spoed en tyd wat die vlam vat om deur te brand.

### [wysig] Tabakmengsel

Deur ‘n paar produkte saam te meng kan daar verskillende geure en smake ontdek word. Tabak, wat reg oor die wêreld aangeplant word, het verskillende geure en kleure. Dit hang natuurlik af van die klimaat, die jaartal en ander kondisies. Elke sigaret bestaan meestal uit blare van die flue-cured brightleaf, burley tabak, en oriental tabak. Die blare word geselekteer na gelang van ouderdom.

## [wysig] Verkope

‘n Woolworths supermark sigarettoonbank in New South Wales, Australië het 'n groot vertoonkas. Ander state van Australië is verbied om so groot vertoonkas te hê

Voor die Tweede Wêreld- oorlog het party maatskappye spesiale versamelaarskaarte uitgegee in elke pakkie sigarette. Die verkoopsfoefie is afgestel om papier te spaar (seker vir propaganda!). Dit was vir ‘n lang tyd na die oorlog skaars. Natural American Spirit sigarette het "vignette" kaarte met bedreigde spesies en Amerikaanse historiese gebeurtenisse daarop uitgebeeld gehad in 2003.

## [wysig] Die gevolge van rook

- Kanker van die longe, keel, stembande, mond, tong, maag, slukderm, blaas, pankreas, lewer en baarmoeder
- Hartaanvalle
- Beroertes
- Bloedvatsiektes
- Emfiseem
- Chroniese brongitis
- Impotensie

By vrouens veroorsaak dit vervroegde menopouse en osteoporose.

Babas van moeders wat rook is makliker ondergewig, word makliker doodgebore of sterf makliker voor hul eerste verjaardag.

Longkanker is die tweede algemeenste kanker in Suid-Afrika onder mans: een uit elke 59 mans word met longkanker gediagnoseer.

### [wysig] Die onmiddellike gevolge van passiewe rook

- Oogirritasies
- Hoofpyn
- Ongemak in die neus nies aanvalle
- Hoes en ‘n seer keel
- Naarheid en lighoofdigheid
- Versnelde hartklop en verhoogde bloeddruk

### [wysig] Voordele om op te hou

Veronderstel jy rook 20 sigarette per dag sal die volgende met jou liggaam gebeur as jy ophou:

- Nikotien-neweprodukte in jou bloed sal daal.
- Binne 6 ure neem jou hardklop af maar dit duur 30 dae om jou bloeddruk te laat afneem.
- Binne 12 tot 24 uur sal koolstofmonoksied uit jou liggaam geskei wees en jou longkapasiteit sal verbeter.
- Binne dae sal jy beter ruik en lyk; jou reuk en smaaksin sal verbeter.
- Slym sal binne dae uit jou longe loskom en jy sal dit uithoes oor ‘n tydperk van ‘n paar weke.
- Jou longe sal binne 3 weke beter funksioneer en oefening sal makliker wees.
- Binne 2 maande sal bloedtoevoer na jou ledemate verbeter.
- Jou tande sal witter wees.
- Ná 12 maande sal die gevaar van koronêre hartsiektes met die helfte verminder.
- Ná 5 jaar het die gevaar van long kanker met die helfte verminder.

Volgens die Wêreldgesondheidsorganisasie (WGO) sal rook teen die jaar 2030 die grootste oorsaak van sterftes in die wêreld wees.

In lande soos Amerika, Brittanje en Kanada veroorsaak rook meer sterftes as MIV/vigs, heroïen, kokaïen, alkohol, brande, moorde, selfmoorde en padongelukke tesame! In suid-Afrika is tabakverwante siektes die oorsaak van meer as 25000 sterftes elke jaar.

### [wysig] % rokers volgens geslag

In 2000, volgens die Wêreld Gesondheidsorganisasie.

Land/Gebied | % Mans | % Vroue
--- | --- | ---
Afrika | 29 | 4
VSA | 35 | 22
Oostelike Middellandse See-lande | 35 | 4
Europa | 46 | 26
Suid-Oos Asië | 44 | 4
Lande aan die Westelike Stille Oseaan | 60 | 8

Hierdie artikel is in sy geheel of gedeeltelik vanuit die Engelse Wikipedia vertaal. |

Ontsluit van "http://af.wikipedia.org../../../s/i/g/Sigaret.html"

Kategorie: Wikipedia skoonmaak

##### Views

- Artikel
- Bespreking
- Huidige wysiging

##### Soek